stanford-oval/wikipedia huggingface dataset:
Suvilahti (Vaasa)
Aiheesta muualla

Suvilahtiseura (Arkistoitu – Internet Archive) Suvilahti-seuran kotisivut
Vaasan kaupunki
Vaasan kaupunginosat ja suuralueet
| --- | --- |
Keskusta:  Keskusta  Hietalahti 
Vöyrinkaupunki:  Vöyrinkaupunki  Klemettilä 
Vaskiluoto:  Satama  Sokeri  Niemeläntie 
Palosaari:  Yliopisto  Onkilahden ranta  Sunti  Palosaaren keskus  Vikinga 
Gerby:  Isolahti  Vetokannas  Länsimetsä  Vanha Gerby  Kortelaakso  Lillby  Pukinjärvi  Rajarinne  Gerbyn niemi  Gerby  Västervik  Gerbyn saaristo 
Kotiranta:  Kustaala  Kotiranta  Metsäkallio  Böle 
Huutoniemi:  Asevelikylä  Purola  Huutoniemi  Teeriniemi  Melaniemi 
Ristinummi:  Alkula  Haapaniemi  Vanha Vaasa  Ristinummi  Vanha satama 
Höstvesi:  Pilvilampi  Höstvesi  Runsor 
Suvilahti:  Korkeamäki  Suvilahti 
Sundom:  Yttersundom  Översundom  Sundomin saaristo 
Vähäkyrö:  Merikaarto  Kirkonkylä  Tervajoki
Jukka Ruhanen

| Henkilötiedot |
| --- | --- | --- | --- |
Syntymäaika: 16. huhtikuuta 1971 (ikä 53)
Syntymäpaikka: Mikkeli, Suomi
Pelipaikka: oikea laitahyökkääjä
Pituus: 175 cm
Junioriseurat
1977–1987: MP
Seurat
| Vuodet | Seura | O | (M) |
| 1987–1993 | MP | 152 | (31) |
| 1994–1995 | Jazz | 48 | (15) |
| 1996–2002 | Haka | 147 | (41) |
| 2003 | Canvey Island | 6 | (0) |
| 2003 | MyPa | 14 | (0) |
| 2004–2005 | SoVo | 9 | (0) |
| Yhteensä | Yhteensä | 376 | (87) |
Maajoukkue
| 1986 | Suomi U15 | 8 | (1) |
| 1987 | Suomi U16 | 5 | (0) |
| 1988 | Suomi U17 | 3 | (0) |
| 1990–1991 | Suomi U21 | 10 | (2) |
| 1992–1995 | Suomi | 14 | (3) |
Valmennusura
2005: SoVo
 Seurajoukkueuran tilastot kattavat vain kansalliset sarjat.
Jukka Ruhanen (s. 16. huhtikuuta 1971 Mikkeli) on entinen suomalainen jalkapalloilija. Hän oli pelipaikaltaan oikea laitahyökkääjä, mutta pelasi uransa loppupuolella myös laitapuolustajana ja keskikentän keskustassa.
Ruhanen pelasi ensimmäisen liigaottelunsa Mikkelin Palloilijoiden paidassa 4. lokakuuta 1987 TPS:aa vastaan. Hän ehti MP:ssa saavuttaa SM-hopeaa ja pronssia ennen siirtymistään FC Jazziin kaudeksi 1994. Ruhanen edusti porilaisseuraa kaksi kautta, josta hän siirtyi kaudeksi 1996 Valkeakosken Hakaan. Hakassa Ruhanen voitti kolme Suomen mestaruutta ja kaksi Suomen cupia. Kauden 2002 jälkeen Ruhanen lähti Englantiin maan alasarjoissa Ryman Premier Leaguessa pelanneeseen Canvey Island FC:hen. Hän ei kuitenkaan sopeutunut Englantiin, joten seuran ja Ruhasen sopimus purettiin maaliskuussa 2003.  Ruhanen ehti edustaa Canvey Islandia kuudessa sarjaottelussa. Hänen seuraava seuransa oli MyPa, jota hän edusti kauden 2003. Kausina 2004 ja 2005 Ruhanen edusti vielä Someron Voimaa toimien pelaajavalmentajanakin.
Ruhanen on toiminut uransa jälkeen Valkeakosken Hakan juniorivalmennuksessa.
Suomen maajoukkueessa Ruhanen pelasi 14 maaottelua tehden kolme maalia.
Ruhanen edusti Suomea myös futsalissa pelaten maajoukkueessa kaksi ottelua.
Ehud Barak

| Ehud Barak> אֵהוּד בָּרָק |
| --- | --- |
 Virallinen muotokuva vuodelta 1999.
Israelin 10. pääministeri
 6. heinäkuuta 1999 – 7. maaliskuuta 2001  
Presidentti:  Ezer Weizman  Moshe Katsav
Varapääministeri:  Yitzhak Mordechai David Levy Binyamin Ben-Eliezer
Edeltäjä:  Benjamin Netanjahu
Seuraaja:  Ariel Sharon
Henkilötiedot
Syntynyt: 12. helmikuuta 1942 (ikä 82) Mishmar HaSharon, Palestiinan brittiläinen mandaatti
Ammatti:  sotilas
Puoliso:  Nili Priel
Tiedot
Puolue:  Työväenpuolue (vuoteen 2011) Itsenäisyyspuolue (2011–2012) sitoutumaton (2012–2019)
Uskonto:  juutalaisuus
 Nimikirjoitus
Ehud Barak (hepr. ‏אֵהוּד בָּרָק‎, syntyjään Ehud Brog, s. 12. helmikuuta 1942 Palestiinan brittiläinen mandaatti) oli Israelin kymmenes pääministeri vuodesta 1999 vuoteen 2001. Hän on ollut sotilastiedustelun johtaja 1983–1985, Israelin puolustusvoimien komentaja 1991–1995, sisäministeri 1995, ulkoministeri 1995–1996, Israelin työväenpuolueen johtaja 1999–2001 ja 2007–2011 sekä puolustusministeri 1999–2001 ja 2007–2013.
Elämä

Ehud Barak syntyi 12. helmikuuta 1942 Palestiinan brittiläisessä mandaatissa. Hänellä on aškenasijuutalainen sukutausta. Barak on eronnut ensimmäisestä vaimostaan, jonka kanssa hänellä on kolme lasta.
Elämä > Koulutus

Barak opiskeli matematiikkaa ja fysiikkaa Jerusalemin ja Stanfordin yliopistoissa.
Sotilasura

Ehud Brog liittyi Israelin puolustusvoimiin vuonna 1959, jolloin hän vaihtoi nimensä muotoon ”Barak”, mikä tarkoittaa hepreaksi ukkosta. Hän palveli 35 vuotta ja yleni aina kenraalin arvoon asti. Hän oli sotilastiedustelun Amanin päällikkö 1983–1985 ja pääesikunnan päällikkö 1991–1995.
Poliittinen ura

Barak toimi Israelin sisäministerinä vuonna 1995 ja ulkoministerinä 1995–1996. Vuonna 1996 hänet valittiin Israelin parlamenttiin knessetiin ja valittiin ensimmäisen kerran Työväenpuolueen johtajaksi. Israelin pääministeriksi hän nousi vuonna 1999, päihittäen pääministerivaaleissa selvällä vaalivoitolla aiemman pääministerin Benjamin Netanyahun. Vuoden 1999 pääministerivaalit pidettiin Israelin parlamenttivaalien yhteydessä, joissa Barak onnistui johdattamaan vasemmistopuolueista koostuvan One Israel -liittoutumansa vaalivoittoon, tosin hyvin kapeaan sellaiseen.
Barak vieraili ensimmäisenä Israelin pääministerinä julkisesti Turkissa, vaikka David Ben-Gurion olikin käynyt siellä salaa jo 1958.
Barakin kaudella Israel vetäytyi Etelä-Libanonista 18-vuotisen miehityksen jälkeen. Hän myös osallistui Camp Davidin kokoukseen, jossa oli tarkoitus päättää palestiinalaisvaltion luomisesta. Toinen intifada alkoi pian tämän kokouksen jälkeen.
Barak hävisi pääministeripaikan pääministerivaaleissa 2001 murskatappiolla Likudin silloiselle puheenjohtajalle Ariel Sharonille, minkä jälkeen hän erosi Työväenpuolueen johtajan paikalta ja knessetistä ja muutti Yhdysvaltoihin töihin.
Poliittinen ura > Paluu politiikkaan

Vuonna 2005 Barak ilmoitti palaavansa Israeliin ja pyrkivänsä uudelleen Israelin työväenpuolueen puheenjohtajaksi, mutta huonon gallup-menestyksen jättäytyi pois kilpailusta. Tammikuussa 2007 hän yritti uudelleen. Puheenjohtajavaalin ensimmäisellä kierroksella hän sai 39 prosenttia äänistä. Toisella kierroksella hän voitti täpärästi toisen pääehdokkaan, Ami Ayalonin. Barak valittiin Israelin puolustusministeriksi 18. kesäkuuta 2007, Amir Peretzin erottua. Barakin kaudella Israelin puolustusvoimat hyökkäsi Gazaan. Hän oli Työväenpuolueen pääministeriehdokas vuoden 2009 parlamenttivaaleissa. Vaaleissa Työväenpuolue jäi neljänneksi.
Ehud Barak jatkoi puolustusministerinä myös Likudin johtamassa oikeistohallituksessa vuoden 2009 vaalien jälkeen.
17. tammikuuta 2011 Barak ilmoitti jättävänsä Työväenpuolueen neljän muun edustajan kanssa ja muodostavansa uuden "keskustalaisen, sionistisen ja demokraattisen" parlamenttiryhmän, jonka nimeksi tuli Itsenäisyys (עצמאות‎, Atzma'ut). Barak toimi siinä vuoteen 2012, jonka jälkeen hän toimi sitoutumattomana poliitikkona vuoteen 2019 asti.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.ehudbarak.org.il/
http://www.ynetnews.com/articles/0,7340,L-3020596,00.html
| n k Israelin pääministerit |
| --- | --- | --- |
|  Ben-Gurion  Sharett  Ben-Gurion  Eshkol  Meir  Rabin  Begin  Shamir  Peres  Shamir  Rabin  Peres  Netanjahu  Barak  Sharon  Olmert  Netanjahu  Bennett  Lapid  Netanjahu  |  Ben-Gurion  Sharett  Ben-Gurion  Eshkol  Meir  Rabin  Begin  Shamir  Peres  Shamir  Rabin  Peres  Netanjahu  Barak  Sharon  Olmert  Netanjahu  Bennett  Lapid  Netanjahu  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Ranska  BnF data  Saksa  Israel  Yhdysvallat  Tšekki  Puola 
Henkilöt:  Deutsche Biographie 
Muut:  NARA  SNAC  IdRef
Malm

Malm tarkoittaa seuraavia:
Malmi, ruotsiksi Malm, kaupunginosa Helsingissä
Malmi, ruotsiksi Malm, kylä Pyhtäällä
Malm, taajama Steinkjerin kunnassa Norjassa
Lundby och Malm, taajama taajama Norrköpingin kunnassa Ruotsissa
malm, nimitys eräille Tukholman kaupunginosille, jotka ovat historiallisia esikaupunkeja
Malm, pietarsaarelainen suku
malm, jurakauden loppuvaihe.
Sukunimi

Malm on seuraavien henkilöiden nimi:
Adam Malm (1892–1983), suomalainen painija, työväenliikkeen vaikuttaja ja Helsingin punakaartin Jyryn komppanian päällikkö
Andreas Malm (1728–1793), suomalainen pappi ja lintutieteilijä
August Malm (1839–1918), suomalainen rautaruukkien isännöitsijä, maanviljelysneuvos ja virka- ja valtiopäivämies
August Wilhelm Georg Malm (1857–1926), suomalainen kenraalimajuri, Johan Wilhelm Malmin poika
Carl Oscar Malm (1826–1863), suomalaisen viittomakielen perustaja
Carl Wilhelm Malm (1865–1930), suomalainen eversti
Charlotta Malm-Reuterholm (1768–1845), taidemaalari
Einar Malm (1900–19xx), ruotsalainen runoilija
Elli Malm (1881–1960), suomalainen näyttelijä
Esko Malm (1940–2023), suomalainen jalkapalloilija
Etty Malm, oik. Emelie Degerholm (1847–1909), suomenruotsalainen kirjailija
Evert Malm (1871–1945), suomalainen maanviljelysneuvos, Suomen Suoviljelysyhdistyksen toiminnanjohtaja, August Malmin poika
Hanna Malm (1887–1938), suomalainen kommunistipoliitikko
Håkan Malm (1936–2018), suomalainen RKP:n poliitikko ja valtiopäiväneuvos
Johan Wilhelm Malm (1820–1900), suomalainen kenraaliluutnantti
Jussi Malm (1925–1996), suomalainen kirjailija
Karl Wilhelm Malm (1772–1826), suomalainen sotilas
Magnus Malm (s. 1951), ruotsalainen teologi ja kustantaja
Maria Malm (o.s. Nyman, 1726–1803), suomalainen kauppias ja laivanvarustaja
Mats Malm (s. 1964), ruotsalainen kirjallisuustieteen professori
Mika Malm (s. 1981), sarjakuvapiirtäjä
Mona Malm (1935–2021), ruotsalainen näyttelijä
Niclas Malm (1724–1785), suomalainen kauppias ja laivanvarustaja, raati- ja valtiopäivämies, Maria Malmin puoliso
Niina Malm (s. 1982), suomalainen SDP:n kansanedustaja
Otto Malm (1838–1898), suomalainen laivanvarustaja, Peter Malmin poika
Pehr Malm (1768–1827), suomalainen kauppaneuvos ja valtiopäivämies, Niclas ja Maria Malmin poika
Peter Malm (1800–1868), suomalainen kauppaneuvos ja valtiopäivämies, Pehr Malmin poika
Ragnar Malm (1893–1958), ruotsalainen ratapyöräilijä
Rauno Malm (1937–2007), suomalainen jääkiekkoilija
Reijo Malm (s. 1934), suomalainen toimittaja ja näytelmäkirjailija
Robert Malm (s. 1973), togolainen jalkapalloilija
Santtu Malm (s. 1990), suomalainen jalkapalloilija
Soile Malm (s. 1957), jalkapalloilija
Stig Malm (1942–2021), ruotsalainen ammattiyhdistysjohtaja
Sulo Malm (1895–1959), suomalainen eversti
Tarja Malm (s. 1977), suomalainen neurobiologian professori
Theodor Malm (1889–1950), ruotsalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Malm”, voi hakea sivunnimihaulla, laajalla sivunnimihaulla tai tekstihaulla.
Rikoslaki

Rikoslaki voi tarkoittaa seuraavia:
Suomen rikoslaki
Rikoslaki, suomalainen punk-yhtye
Rikoslaki, punk-yhtye Rikoslain albumi
Luettelo animaatiosarjan Avatar hahmoista

Tämä luettelo kertoo animaatiosarjojen Avatar ja The Legend of Korra hahmoista.
Voimat

Molemmissa sarjoissa osa ihmisistä on jonkin alkuaineen (tuuli (myös ilma), vesi, maa ja tuli) taitajia. Ainoa, joka voi taitaa niitä kaikkia on Avatar.
Voimat > Tuuli/ilma

Tuulentaitajat pystyvät taitamaan tuulta. He pystyvät myös lentämään ja laskeutumaan kevyesti. Tuulentaitajat ovat ainoita taitajia, jotka pystyvät taitamaan missä ja milloin vain. Avatar-sarjassa lähes kaikki tuulentaitajat on tapettu. Ainoastaan yksi heistä on jäljellä, avatar Aang, joka selvisi nukuttuaan jäävuoren sisällä sata vuotta. The Legend of Korra -sarjassa Aang on saanut kolme lasta, joista vain yksi on tuulentaitaja, Tenzin, joka on saanut neljä lasta, joista kaikki on tuulentaitajia. He asuvat tuulitemppelisaarella, muiden tuulentaitajien perinteitä vaalivien ihmisten eli tuuliakolyyttien kanssa. Kolmannella kaudella toisen kauden harmonisen lähentymisen jälkeen joistakin ei-taitajista tuli tuulentaitajia. Näitä tuulentaitajia Tenzin ja Korra kavereineen yrittää etsiä ja sen jälkeen Tenzin opettaa tuulenkulkijoiden tavoille.
Voimat > Tuuli/ilma > Henki

Jotkut tuulentaitajat pystyvät myös menemään meditoimalla henkimaailmaan tai irrottamaan henkensä kehosta. Tähän ovat pystyneet muun muassa Jinora ja Korra.
Voimat > Tuuli/ilma > Lentäminen

Jotkut tuulentaitajat pystyvät myös lentämään ilman apuvälineitä. Tähän ovat pystyneet vain Laghima-niminen guru ja Zaheer.
Voimat > Vesi

Vedentaitajat pystyvät taitamaan vettä. He pystyvät myös tekemään vedestä jäätä, vesihöyryä ja lunta sekä tekemään niistä vettä. He pystyvät ottamaan märästä tai kosteasta ilmasta vettä. Vedentaitajat pystyvät myös parantamaan veden avulla. Hama-niminen vedentaitaja keksi, että harjoittelemalla vedentaitajat pystyvät myös hallitsemaan kasveja niiden sisällä olevan veden avulla tai ottamaan niistä vedet. Vedentaitajat asuvat yleensä joko Etelänavalla (eteläinen heimo) tai Pohjoisnavalla (pohjoinen heimo). Alkukantaisia vedentaitajia asuu suolla. Avatar-sarjassa kaikki eteläisen heimon vedentaitajat vangittiin. Sinne kuitenkin syntyi vielä yksi, Katara. Kun tulikansa kuuli siitä, Merikorppi-laivasto lähetettiin tappamaan hänet. Kataran äiti Kya kuitenkin valehteli laivaston johtajalle olevansa se viimeinen eteläisen heimon vedentaitaja, jolloin tämä tappoi hänet. Avatar-sarjan ensimmäisen kauden lopussa amiraali Zhao tappaa kuun hengen, jolloin vedentaitajat menettävät kyvyn taitaa vettä. Kuitenkin pohjoisen heimon prinsessa Yue antaa elämänsä kuun hengelle, joka oli Yuen ollessa vauva tehnyt saman hänelle, ja muuttuu kuuksi.
Voimat > Vesi > Veri

Hama keksi myös verentaitamisen, eli kyvyn hallita eläimien ja ihmisten liikkeitä heidän sisällään olevan nesteen avulla. Tämän kuitenkin pystyy tekemään vain silloin, kun vedentaitajat ovat vahvimmillaan, eli täysikuun aikaan. Kuitenkin sarjassa The Legend of Korra Yakone ja hänen poikansa Noatak ja Tarrlok pystyvät verentaitamaan myös ilman täysikuuta. Samassa sarjassa verentaitaminen on tehty laittomaksi, mutta takaumassa vedentaitaja Yakone ja myöhemmin hänen poikansa Noatak syyllistyivät verentaitamisella suoritettuihin rikoksiin. Amoniksi nimensä vaihtanut Noatak keksii, että verentaitamisella voi myös poistaa ihmisiltä taitajuuden kuin voimantaitamisella.
Voimat > Maa

Maantaitajat pystyvät hallitsemaan kaikkea maaperäistä. Ollessaan kiinni samassa maaperässä toisen kanssa ja tarpeeksi lähellä tätä maantaitajat pystyvät myös näkemään, että puhuuko joku totta, koska valehdellessa ihmisen keho reagoi toisin. Kuitenkin henkilö voi olla myös hyvä valehtelemaan kuten Azula. Maan valtakunnan suurin kaupunki ja pääkaupunki on nimeltään Ba Sing Sei.
Voimat > Maa > Hiekka

Hiekantaitaminen on yksi maantaitamisen alalajeista. Hiekantaitajilla on omia heimoja. Avatar-sarjan toisella kaudella hiekantaitajat kaappaavat Appan, joka kuitenkin päätyy takaisin Aangin luo.
Voimat > Maa > Laava

Laavantaitaminen on yksi maantaitamisen alalajeista. Se on näkyvin The Legend of Korra -sarjassa, jossa Zaheerin tiimiläinen Ghazan on laavantaitaja ja jossa myös Bolin oppii sen. Kuitenkin laavantaitaminen on ollut olemassa jo ennen satavuotista sotaakin.
Voimat > Maa > Metalli

Avatar-sarjassa Toph keksii metallin taitamisen metallissa olevien maamineraalien avulla. The Legend of Korra -sarjassa Tophilla oli metallintaitamiskoulu. Myös Tasavalta Cityn poliisit käyttävät metallia apunaan ja Suyin kaupunki on tehty metallista ja moni asia siellä toimii metallintaitamisella.
Voimat > Tuli

Tulentaitajat pystyvät hallitsemaan tulta. Voimakkaimmat tulentaitajat pystyvät myös lentämään tulensa avulla. Tulentaitajat ovat voimattomia auringonpimennyksen aikaan. Aang ystävineen yrittikin hyökätä Tulimaahan sen aikaan, mutta epäonnistuivat, koska toisen kauden lopussa Tulimaan prinsessa Azulan soluttautuduttua Ba Sing Seihin ystäviensä Main ja Ty Leen kanssa, he saivat tietää hyökkäyksestä.
Voimat > Tuli > Polttovoima

Joillakin tulentaitajilla on otsassaan tatuoinnin näköinen kolmas silmä, josta he pystyvät ampumaan räjähtävää tulta. Sarjoissa tunnetaan kaksi tällaista hahmoa: Polttovoimamies ja P’Li.
Voimat > Tuli > Salama

Tulentaitajat pystyvät myös tekemään salamoita, jotka toiseen osuessa ovat tappavia. Iroh keksi, että salaman voi ottaa viholliselta vastaan ja ampua takaisin aivan kuten vedentaitajat ottavat vastustajan iskun vastaan ja iskevät sillä takaisin. Tämän Iroh opettaa Zukolle, joka opettaa sen myöhemmin Aangille.
Voimat > Muita voimia

Voimantaitaminen on taito, jonka Aang saa Avatar-sarjan lopussa leijonakonnalta. Sen avulla voi ottaa toiselta pois kyvyn taitaa. Aangin saatua tämän voiman myös tulevat avatarit saivat sen. Aang käytti tätä voimaa ja otti tulenvaltias Ozailta kyvyn taitaa tulta, eikä hänen tarvinnut tappaa tätä. The Legend of Korra -sarjan ensimmäisellä kaudella Amon otti useilta taitajilta pois kyvyn taitaa. Saman kauden lopussa kuitenkin selviää, että Amon otti taitajilta taitajuuden pois verentaitamisen avulla.
Tunnetut avatarit

Avatar on henkilö, joka pystyy taitamaan kaikkia alkuaineita ja joka kuollessaan syntyy uudelleen. Kuitenkin jos avatar kuolee avatartilassa, avatarien tulo loppuu.
Aang on Tuulenkulkijoiden keskuuteen syntynyt Avatar, Korran edeltäjä ja Rokun seuraaja.
Korra on Eteläisen vesiheimon keskuuteen syntynyt Avatar ja Aangin seuraaja.
Roku oli Tulikansan keskuuteen syntynyt avatar ja Aangin edeltäjä ja Kyoshin seuraaja. Hänet nähdään Avatar-sarjassa useita kertoja henkenä, kun Aang tarvitsee opastusta, tai tämän apua. Rokun lemmikkinä oli lohikäärme Fang. Roku oli aikoinaan Tulen valtias Sozinin hyvä ystävä ja Zukon esi-isä äidin puolelta. Kun Sozin päätti laajentaa valtiotaan, Roku esti tämän aikeet. 25 vuoden kuluttua Rokun saadessa häkämyrkytyksen, Sozin jätti tämän kuolemaan voidakseen jatkaa suunnitelmiensa toteutusta.
Kyoshi oli Maan valtakunnan keskuuteen syntynyt avatar, Rokun edeltäjä ja Kurukin seuraaja, joka eli 412 vuotta ennen Avatar-sarjan alkua. Kyoshi on suorapuheinen ja usein kylmä. Hänellä on Avatareista suurimmat jalat ja hän eli 230-vuotiaaksi. Hänen aikanaan valloittaja Chin yritti valloittaa koko niemimaan. Kun hän tuli valloittamaan Kyoshin asuin paikkaa, tämä irroitti avatartilan avulla oman kotialueensa niemimaasta luoden Kyoshisaaren. Tämän seurauksena Chin putosi kuolemaansa, koska ei väistänyt. Avatar-sarjassa Aang tuomitaan kuolemaan Chinin kylässä, koska Kyoshi tappoi hänet. Aang, Katara ja Sokka yrittävät todistaa Kyoshin syyttömyyden muun muassa kutsumalla Kyoshin, joka tuleekin. Hän kuitenkin tunnustaa tapon, mutta erään Tulikansan ryhmän hyökättyä kylään ja Aangin puolustettua sitä ja ajettua ryhmän pois, Aang armahdetaan ja hänelle ollaan kiitollisia, eikä häntä tai Kyoshia enää vihata. Kyoshista kerrotaan romaanissa The Rise of Kyoshi.
Kuruk oli Pohjoisen vesiheimon keskuuteen syntynyt Avatar, Kyoshin edeltäjä ja Yangchenin seuraaja. Koh Naamarosvo varasti Kurukin morsiamen, Ummin, kasvot. Kuruk yritti metsästää Kohia, mutta ei koskaan löytänyt häntä.
Yangchen oli Tuulenkulkijoiden keskuuteen syntynyt avatar, Kurukin edeltäjä ja Szeton seuraaja.
Wan – Ensimmäinen Avatar, jonka elämäntarina kerrottiin The Legend of Korra -sarjan toisella kaudella. 10 000 vuotta sitten hän oli yksi ihmisistä, jotka saivat leijonakonnilta kyvyn taitaa tulta. Kapinointinsa vuoksi hänet kuitenkin karkotettiin. Hän otti lemmikikseen kissapeuran nimeltä Mula. Päästettyään tietämättömyyksissään pimeyden henki Vaatun vapaaksi valon henki Raavan otteesta, hän pyysi leijonakonnilta kykyjä taitaa myös ilmaa, vettä ja maata. Harmonisena lähentymisenä tunnetun planetaarisen järjestäytymisen aikana hän yhdisti itsensä Raavaan pysyvästi (luoden samalla Avatarin hengen) taitaakseen kaikkia neljää alkuvoimaa vakaasti ja käyttääkseen niitä Vaatun pysäyttämiseen.
Szeto oli Tulikansan keakuuteen syntynyt avatar ja Yangchenin edeltäjä. Hän esiintyy Avatar-sarjassa, mutta hänen nimensä kerrotaan vasta The Shadow of Kyoshi -romaanissa.
Tunnetut avatarit > Avatarien esiintyvyydet sarjoissa

| Avatar | Esiintyvyys> ATLA | Esiintyvyys> TLK |
| --- | --- | --- |
Korra: 
Aang: 
Roku: 
Kyoshi: 
Kuruk: 
| Yangchen |  | ? |
Szeto: 
Wan:
Avatarin hahmot > Azulan tiimi

Azula – Azula on Tulikansan 14-vuotias prinsessa ja Zukon pikkusisko. Hän on Zukoakin taitavampi taistelija, ja hän hallitsee sinisen tulen sekä salamoita. Hän on valehtelun mestari ja hallitsee alamaisiaan pelolla. Hän on myös huolellinen, laskelmoiva ja erittäin kykenevä, kun onnistui valloittamaan koko Maan valtakunnan. Kolmannen kauden lopulla hän menettää järkensä psyykkisten ongelmiensa ja ystäviensä petoksen vuoksi. Sarjakuvissa selviää, että Azulalla on skitsofrenia.
Mai – Azulan 15-vuotias "ystävä" (todellisuudessa käskyläinen) ja Zukon tyttöystävä. Hän on myös Zukon, Ty Leen ja Azulan lapsuudenystävä. Hän ei ole taitaja, mutta on hyvin akrobaattinen ja käyttää heittoveitsiä ja -nuolia aseinaan. Hän kääntyi lopulta Azulaa vastaan Zukoa kohtaan osoittamiensa tunteiden vuoksi.
Ty Lee – Taitava sirkustaiteilija, Azulan 14-vuotias "ystävä" (todellisuudessa käskyläinen) sekä Zukon, Main ja Azulan lapsuudenystävä. Ty Lee on lähes aina hyväntuulinen ja hieman pinnallinen, mutta myös huomionkipeä, sillä hän kasvoi kuuden täysin samanlaisen sisaruksen kanssa. Hän hallitsee sekä taistelulajit että voimistelun ja hänellä on kyky pysäyttää vastustajansa raajat vain parilla tarkalla iskulla qi-virtoihin. Ty Lee kääntyy myöhemmin Azulaa vastaan Main vuoksi ja liittyy Kyoshi-sotureihin.